فالخمسمية دول بتوع مجلس الشعب وما عرفش مجلس الشورى كم واحد. الستمية وشوية دول يبقوا يختاروا مية. بيجتمعوا قصدي ينتخبوا او يختاروا مية. يختاروهم ازاي ؟ ما فيش حاجة تقول لسة. يختاروهم من من الاعضاء
الشعب والشورى واللي من برة ما فيش حاجة بتقول. يختاروهم بالانتخاب والترشيح ولا ازاي لسه هيتحدد. المية دول بيروحوا برة وقاعدين بقى في حتة يقعدوا مع بعض ينظروا في مسودة الدستور. لحد ما يحطوا لنا دستور مادة
واحد مادة اتنين مادة تلاتة لحد اخر مادة. لما تخلص المواد خالص وبقى فيه برو في الدستور يروحوا منزلينه للاستفتاء الشعبي غالبا انا هقول للناس قولوا لأ ساعتها. عشان يبقى واضح عشان تبقوا عارفين لان انا فاهم هم مأجلينه من شهر الرئاسة من ابريل
اليونيا ليه ؟ دي هتبقى معركة كبيرة تانية ده موضوع تاني. معركة ما يعلم بها الا ربنا ان شاء الله. فاحنا باين علينا مش هنخلص يبقى يرجع آآ فدول فانا موافق على النزام ده مش معترض عليه. انا موافق عليه بس انا عايز اقول حاجة بقى. لأ لأ يا اخي لسة مش
مش هنقول اه ولا لأ هم دلوقتي هينتخبوا المية بتوعهم وربنا يوفقهم ويمكن نقول ايوة ان شاء الله. بس انا عايز اقول حاجة هنا مهمة جدا. الغالب مع الاسف ان الكلام عن الناحية التوافقية واضح انه هيمس الدستور نفسه. يعني بعض الاتجاهات الاسلامية الكبيرة انا مش
يعني هم لهم كلامهم انا مش موافق عليه. يمكن يكونوا هم احسن مننا مليون مرة. انما الكلام ده انا مش موافق عليه. والمادة التانية الدستور انا مش موافق عليها. ولازم تبقوا عارفين ان انتم مش موافقين عليها. المادة من الدستور دي التانية من الدستور دي
كانت موجودة ايام الطغيان. دلوقتي بيقول لك ايه المادة بتقول مبادئ الشريعة مش الشريعة؟ مبادئ الشريعة الاسلامية هي مصدر الرئيسي للتشريع. لحزة واحدة كده مبادئ الشريعة الاسلامية هي المصدر الرئيسي
للتشريع سبع كلمات. عارف السبع كلمات دول طلعوا فيها كم مشكلة طلعوا فيها يجي عشرين مشكلة في سبع كلمات. اول حاجة قال لك وما له مبادئ الشريعة الاسلامية؟ وليست احكام الشريعة. يعني ايه ؟ قال لك يعني العدل والمساواة والحرية والاخاء والجمال
واللطافة المبادئ. الله! طب اول مبدأ ايه؟ برافو عليك هو بيقول المبادئ علشان عايز يعتبر ان احكام الشريعة مش من المبادئ. ازاي بقى ده المبدأ الاول هو ايمن مبدأ الاول للشريعة انها شريعة ثم جعلناك على شريعة من الامر فاتبعها. كويس
فده فده اول حاجة. الحاجة التانية ولزلك لازم المادة تبقى واضحة اكتر. الحاجة التانية يقول لك الخطاب ده هي المصدر الاساسي تشريع يعني ايه الرئيسي للتشريع؟ يعني ايه للتشريع؟ قال لك يعني الناس بتوع القانون في مجلس الشعب لما يقعدوا يعملوا قانون يلتزموا
مبادئ الشريعة. طب ما كويس. يقول لك اه بس القوانين اللي حطوها قبل كده بقى خلاص. مش لازم تتغير. ليه؟ قال لك لان ده للتشريع لما تيجي شرع لأ يا حبيبي فالمادة لازم تكون واضحة على كل حال بس ما تسبقوش الحوادث واحسنوا الظن في اخوانكم هم ناس كويسين
بس طريقتهم في التعبير دي طريقة تعبير. هم شايفين ان ده المناسب. ده المناسب. انما هم ناس زيهم زيكم كده تفكيرهم ومبادئهم زيهم بلاش ايه شروخ الصف والله المستعان. المعونة الامريكية دي اصلها اسمها المعونة لكن هي مش معونة
هو في الحقيقة انا لما لما مسلا ادي لك حاجة وتدي لي تمنها ده تمن اللي انت واخده مني. فهو امريكا بتقول لك ايه مسلا بتقول لك طب ما ما تعملش كزا وخد مني مليون دولار. فهي مقايضة ده مش فانا مش عايزها يعني هروح اشحتها. ده هو لو
يوم ما انا قلت كده يا اخي. قلت لهم يوم ما هاقول لهم مش عايز معونة امريكية هم اللي ركبهم هتخبط في بعضها لان هو مش بيديها لي تطوعا. هو بيديها لي
لانه بياخد مقابلها كويس اوي. لا ده المقابل انت عارف ان الجماعة انت عارف ان الجماعة الامريكان دول جم وانا قعدت معهم. قعدت معهم قعدة مرتين. قعدة كويسة جدا حكومة امريكية. وقعد زريفة وشف بقى باكلمهم زي ما انا باكلمك كده. حاجة كده
بقول له ببساطة بقول له في الاخر انا فاهم وانت فاهم. والله العزيم. انا قلت له كده فقلت له بص عشان ما يبقاش فيه انت راجل دبلوماسي طول عمرك دبلوماسي لكن انا من اخرها خالص. انا عندي عناصر معينة للقوة وانت عندك عناصر معينة
انا هراعي عناصرك وهخدمها ما تزعلش مش هحاربك دلوقتي. مش فاضي لك يعني. انما انا في نفس الوقت انا عايز حاجات تانية كزا كزا على قد ما هتديني الكلام ده هتقدر تلاقي ده انما من غير الميزان ما فيش. ييجي يقول لي ايه بس هي
اصل المعونة وعشان البنية الاساسية وعشان كزا وعشان كزا. اقول له صراحة مش احنا هنضحك على بعض. ما هو فاهم ان ما انا طول عمري بخطب وبقول كده خلاص بقيت جاهل بها فورا. ما هو طول عمري بقولها قلت له انت عارف كويس ان اسرائيل تتمسك من زمارة رقبتها. لو بس شوية ناس
زي اللي راحوا فجروا خطوط الغاز ناس ما نعرفهمش خالص. لو وقفوا لكم على شط خليج العقبة ولا على شط البحر الاحمر. بس. ليه تتمسك من هنا لان ده الشريان البحري الوحيد اللي اسرائيل بتصدر منه للدول تاخد منه. فهم ازا لم يجدوا دولة تؤمن لهم
والشريان البحري ده بقى بيمر بايه؟ بالاردن والسعودية ومصر والسودان واليمن والصومال بلاد اسلامية كلها. يعني طبعا يعني لو نودوا بعقيدتهم اسرائيل تخلص بعد اربعة وعشرين ساعة. الكلام ده انا مش بقوله لك هنا في الجامع ده انا بقوله لهم. قلت له
انا عايز اخدم عليكم يا اخي. مش انتم قوة اقليمية؟ انا عايز اعمل لكم اللي انتم عايزينه. انا انا حلو جدا ما فيش حد احسن مني. مش هتلاقي حد احسن مني الا
لو عميل بقى او موظف عندك. بس في نفس الوقت تبقى فاهم ان الكلام ده لازم به افك حالة العجز اللي موجود فيها البلد مش تسيب لي الناس عجزة تقول لي هبعت لك قمح وهبعت لك آآ لبن وهبعت لك سلاح وهبعت لك يا راجل ده
اللي احنا زعلانين منها مش انتم كلكم كده ما بتحبوش ايران والشيعة والمش عارف ايه وعقائدية ومش عارف ايه. ايران اللي واقفة قدام امريكا من تسعة وسبعين والله اعلم واقفة قدامها ولا بيهزروا مع بعض. كمان ده انت حاجة خلاص. ايران وصلت لدرجة الاكتفاء
الذاتي في انتاج السلاح. انت الاكتفاء الذاتي في انتاج السلاح. فعشان كده انا باقول لك هي المسألة ميزان قوة. فامريكا احنا مش هناخد منها المعونة وعينينا مكسورة ده احنا هناخد هناخد منها لان هي غصب عن عينيها. ولو مش عايزين احنا مش عايزينها. لأ
مقايضة تمن حاجة تمن تمن ما هو انا هقول لك هقول لك برافو عليك ايه هي الحاجة دي انا قلتها برضو بس هم يمكن ما خدوش بالهم. قلت ان اليوم اللي انت تقفل فيه الشريان البحري لاسرائيل عايشة منه اقتصاديا ده
هتكون النتيجة ان امريكا غصب عن عينيها هتضطر تدفع معونات لاسرائيل. عشان تعيش المواطن الاسرائيلي لان اسرائيل لو مش هيدخل لها دخل من التجارة والصناعة والتصدير وغيره هتنتهي ما عندهاش حاجة تكسب منها. دي محاصرة لا العرب هياخدوا
الافارقة هياخدوا مش هيعرفوا يصدروا هتموت. هتضطر امريكا تودي لها فلوس. الفلوس اللي امريكا هتوديها لاسرائيل كمعونة اكتر بكتير اللي هي هتديه دلوقتي لمصر. واللي هتوديه لاسرائيل هيخفض دخل المواطن الامريكي. ولو المواطن الامريكي هناك دخله انخفض
ما عرفش دخله انخفض حاجة بسيطة هيسقط اوباما. هيسقطه فورا. فاوباما عشان مصلحته لازم ما ما فيش معونات كتير لاسرائيل وبالتالي لازم يحافز على علاقته بمصر. وبالتالي لازم يدي مصر تمن ده. كده. وانا قلت الكلام ده كله بس يمكن هم ما لضمهوش في بعضه
فيرجى لضمه مع الشكر الجزيل. امريكا كل ما راحت احتلت بلد عملت فيها نظام سياسي يخبط في بعضه. نزام برلماني علشان يبقى سهل يتفجر ويخبطه في بعض في اي وقت
حرب اهلية انا في جزء سري مش هقدر اقوله بس الفرق بين تلاتين اربعة وتلاتين ستة هو حكاية ان هو عن طريق لجنة الدستور هيحبك المجتمع من داخل بحيس ان بذرة انه يقدر يفجره في اي وقت يقدر يعمله. ومع الاسف
في ناس ما خدوش بالهم من ده متفقين على امور والله المستعان. آآ هو شف الجيش المصري فعلا كلامه صحيح انه اخر مرة حارب فيها كان من سنة تلاتة وسبعين. ومعناها كده انه بقى له اربعين سنة آآ يعني ما عدش فيه حد في الجيش المصري حاليا محارب
خلاص ما فيش دول مش محاربين. دول بيجري اعدادهم وخلاص. في المقابل الاسرائيليين لم ينقطعوا عن المعارك ابدا وكل ما انتم عارفين حرب مصر شوية حاربوا لبنان شوية. حتى حتى لما وجدوا ان في
في بعض المعارك في اي مكان في العالم هم بيجتهدوا يبعتوا كتيبة يا اسرائيلية لها. ليه؟ علشان تفضل ايديه في موضوع حتى في الاشياء الداخلية حتى في حجم التدريب احنا عندنا رؤساء الوحدات العسكرية ساعات يقول لك ان ما عنديش رصاص كفاية للتدريب على الرماية
فطبعا لا شك ان دي من الامور التي لابد من اصلاحها والله المستعان. حقوق الافراد ما حدش طبعا يقدر يفرط فيها ولكن وارد جدا التجاوز برضه. يعني التجاوز شيء شرعي. يعني الرسول عليه الصلاة والسلام قال عن بعض
الناس ان دول يقتلون ولو تعلقوا باستار الكعبة. وبعدين بعضهم عفا عنه بعدها وبعضهم وقبل منه بعضهم عاقبه وآآ وفيه ناس قتلت وقال اذهبوا فانتم الطلقاء. فالحقيقة كلما يسروا كلما كان
كذلك ارجى واقرب ان الواحد يقدر يتجاوز يعني. انما على كل حال والحقيقة اتمنى اتمنى ايه اللي بيحصل وانا قلت قبل كده والناس ساعتها آآ والناس دول ما فيش فايدة فيهم ما حدش عارف المسألة بتتحسب ازاي. كل ما تقول حاجة كل واحد
فيها رأي. لما قلت انه ياخدوا حصانة. حصانة وتكريم كمان ويسلموا البلد لاهلها. ايه المانع؟ مش احسن من الدماء التي اريقت انا قلت الكلام ده ازا كنت قلته عن القزاز
وشفتوا القزافي عمل ايه من قتل في الفترة اللي عمل فيها. فاحنا لا شك ان احنا يعني نريد ان نتجاوز المحنة وبنقول لهم ساعدونا على هذا السماح ولا يزال باب مفتوح ولكن ما اظنش انه هيفضل مفتوح كده على طول يعني. والله المستعان. شف يا اخي الكريم اخوانك الذين
تتكلى تذكرهم كلهم في الحقيقة على خير. ولكنهم نتيجة علو الموجة واجهة كل منهم بدأ يفكر كيف نواجه هذه الموجة؟ فاللي احنا بننتقده عليهم ده هو الاسلوب اللي اختاروه في المواجهة وليس حقيقة ما في قلوبهم. فلو انك فلو انهم وجدوا الخير ستجدهم احسن من يحتفلوا معك
ونسأل الله ان يصلح بنا ولنا جميعا يا رب العالمين. هم عايزين يعملوا تعديل الدستور اللي هو بموافقة مجلس الشعب والشورى بحيس ان يجيبوا رئيس مقصوصة ضوافره وما لوش اي صلاحيات ولا اي سلطات ولا اي حاجة خالص. وخصوصا ازا كان اسمه فلان الفلاني
اه يعني بيتهيألي كده يعني اه فيعني هو هو الفكرة ان هم حبوا يقولوا ايه يا ترى البرلمان هيبقى هو اللي اسلامي اكتر ولا الرئيس اسلامي اكتر؟ فلو لقوا بقى الاتنين
المسألة جاية من الاتنين هتلاقي هو المقصود انه يحصل تفتيت. يعني يبقى فيه سلطات كتيرة وفيه مصايب هم بيجهزوها اصل انا بتاع دستور فانا فاهم هو عايز يخلي فيه عدة جهات يعني هو عايز يدي المحكمة الدستورية جزء
وللجيش جزء والبرلمان جزء وللرئيس جزء ولجهاز المحاسبات جزء. بحيس ان في الاخر كل الناس محتاجة كل الناس يبقى فيبقى في عقربة في المسائل. فربنا يستر على كل حال ما تسبقوش الاحداث. المشايخ
كنتم متصورين ان انتم هتوصلوا الى آآ ان المشايخ عبارة عن اسطنبة واحدة رأي واحد مش ممكن. فيه ناس قالت ما تخرجوش خمسة وعشرين في ناس قالت الخروج وفي ناس بيقابلوا المجلس العسكري في ناس ما بيقابلوش. في ناس شايفين مسائل كزا في في ناس مش تخصصهم السياسة. في ناس ففي تفاعل وفي
في تكلم وفي حديث وفي تفاعل. ومعظمنا بفضل الله عز وجل على على شيء ممتاز جدا لكن لا شك ان دايما في بعض الناس اصحاب اراء شيء طبيعي يعني مش كده. ومع زلك انا عايز اقول لكم بوضوح كامل
هو فيك آآ شخصين او تلات اشخاص لو انت آآ شوية يعني حطيتهم في آآ حاجة لوحدهم في الموقف هتلاقي المسائل كلها محلولة متسقة بين الجميع. انما الشخصين او التلات اشخاص دول لهم اه اه تصور
خاص بهم فلازم نفهم هذا والله المستعان. فيه كلمات لما تيجي تقيسها شرعا تلاقيها حاجة وحشة جدا يعني ايه رئيس توافقي غير ما ينفعش. يعني ايه نحن على مسافة واحدة من جميع المرشحين حلوة اوي ما كانش حد غلب
يعني على مسافة واحدة. انما الكلام ده كله ما بيتقالش على سبيل الاعتقاد. هو بيتقال آآ وهم فيه يعني مش مش بيكذبوا لكن هم بيقولوه زي ما باقول لك آآ بيحاولوا يشوفوا نوصل ازاي. عشان كده انا ملتمس هي هو غلط
لكن على كل حال. اما اهتمامي بغير الاسلاميين فده مش صحيح. هو اللي حصل ان لما وصلنا في اول في اخر سبتمبر واول اكتوبر الى انه خلاص ادركت ان ما فيش حد قادر يقوم راضي يقوم بحاجة حاولت استنهض
المجموعات اللي كانت مسئولة عن الحراك الثوري. هقول اكلمهم في التليفون واقابلهم واقعد معهم. يطلعوا يمين شمال بصفة عامة مش دول كانوا بتوع الثورة فاكلم الاسلاميين وغير الاسلاميين اللي انا وصلت له زي ما قلت لكم انه في ناس من من من
الهيئات السورية دي ماتت. خلاص دول مش موجودين في الحياة. وفي بعضهم افشل لنا بعض اعمالنا وعن عمد في الفترة اللي فاتت اللي هي بعد تسعتاشر نوفمبر دول. فبعضهم لا يؤتمن. لكن في الحقيقة
انت بتنادي كل الناس وبتحاول مع كل الناس. وبالتالي زي ما قلت دايما انا لا اراعي لا ده ولا ده ولا ده. انا احاول ان افعل شيئا محددا هو ايه هو بقى رسالتي. لا بحاول ما حدش يزعل لكن اللي يزعل يزعل في الاخر
اسلامي او غير اسلامي. لأ القيادات بيني وبينهم علاقات ممتازة واتصالات وتجاوب روحي ونفسي وتواصل وتلاقي ما فيش حاجة ما تقلقوش. ايوة هو فيه اراء اصله مش طيب تحب انا اترك الحق ولا هم يعملوا ايه؟ ما هاعمل ايه؟ بنقعد وما فيش بقى مش عارفين نوصل احسن من كده
يعني اقف حضرتك معلش. طب على كل حال المسائل دي هتتحل ان شاء الله لانها يعني هتتحل بازن الله لان المسير هيبينها. يعني انا اضرب لكم مسل لغاية اول امبارح كان في ناس قالوا كلام معين. امبارح الناس اللي قالوا الكلام
اول امبارح غيروه امبارح لان حصلت حاجة جديدة صح ولا لأ؟ يعني مسلا على سبيل المسال المجلس الاستشاري ده مش الاخوان انسحبوا منه والسلفيين تحفزوا عليه. ودول وقالوا الله ده فيه كزا. وهم اللي كان اول امبارح فيه كزا فاطمن ان مسير الاحداس
اصل الامور هي الفرق ايه؟ الفرق هقول لك الفرق ايه؟ انا مدرس بدرس للفصل ده كل يوم وحضرتك داخل له حصة او او جيت في الاخر تكمل اخر شهر عشان انا اترقيت ولا حاجة زي كده
انا كل ما اشوف الاخ ده اقول الولد ده يطلع الاول على الفاصل. حضرتك قعدت الاول يجي اسبوعين تلاتة تقول الواد ده متعب اوي. وبعدين بعد كده قلت لا على فكرة ده ممكن يبقى له مستقبل كويس ممكن يطلع من الاوائل. لما جت النتيجة طلع الاول فعلا. ده مش معناه ان انا عبقري. ده معناه بس
ان انا قعدت مع الفصل ده اكتر وعارفه اكتر. فايه الفكرة كده؟ انه احنا انا ممكن اوصل النهاردة وحضرتك توصل بكرة وفلان يوصل بعده. لزات النتايج انما النتيجة بتوصل. هي مسألة آآ عنصر القراءة انك فاهم الاحداث دي او فاهم العناصر دي او كزا. فابشر بالخير ان شاء الله المسائل هتتحل
الناس الناس هيسمعوا كلام حلو اوي الايام الجاية ان شاء الله ابشر يعني بس آآ استنى علينا لغاية آآ اه تلاتة يناير او عشرة يناير. ان شاء الله هتسمع كلام جميل اوي اوي. ما تستعجلوش. ما تقلقوش. هاقول لكم حاجة. اقلقوا. اقلقوا. خلاص
ان شاء الله. آآ ايها الاخوة جزاكم الله خيرا والسلام عليكم ورحمة الله وبركاته